Na temelju članka 35. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 19. Statuta Grada Buzeta („Službene novine Grada Buzeta“, broj 2/21, 10/21), Gradsko vijeće Grada Buzeta na sjednici održanoj dana 10. srpnja 2024. godine donosi

**1. IZMJENE I DOPUNE PROGRAMA**

**RAZVOJA PODUZETNIŠTVA I POLJOPRIVREDE U 2024. GODINI**

Članak 1.

U Programu razvoja poduzetništva i poljoprivrede u 2024. godini („Službene novine Grada Buzeta“, broj 14/23) u članku 4., st. 1. dodaje se točka 5. koja glasi:

„5. Potpore za sufinanciranje tekućeg poslovanja poduzetnicima u obuhvatu neposrednog utjecaja zahvata u prostoru rekonstrukcije dijela državne ceste D44 (tzv. Riječke ulice).“

Članak 2.

U članku 6., st. 1., točki 5., riječi „Potpora poslovanju“ zamjenjuju se riječima „Potpora za edukaciju“

Članak 3.

Iza članka 8 dodaje se podnaslov: Potpore za sufinanciranje tekućeg poslovanja poduzetnicima u prostornom obuhvatu rekonstrukcije Riječke ulice, te članak 8a. koji glasi:

„Grad Buzet će sukladno planiranim sredstvima kroz aktivnost A102409: Tekuće potpore gospodarstvu dodijeliti bespovratne potpore za pogođene djelatnosti poduzetnicima kojima je narušeno poslovanje uslijed rekonstrukcije državne ceste D44, odnosno tzv. „Riječke ulice“.

Cilj potpore je pomoći subjektima koji su izravno pogođeni izvođenjem radova na izvanrednom održavanju državne ceste DC44 čije izvođenje utječe za redovno obavljanje poslovne djelatnosti te ostvarivanje prihoda radi zadržavanja poslovanja i opstojnosti na tržištu.

Korisnici potpora ovog Programa mogu biti obrti i trgovačka društva koji posluju i imaju registrirano sjedište, odnosno poslovni prostor na području obuhvata rekonstrukcije Riječke ulice ili rekonstrukcija ima izravan utjecaj na poslovanje.

Gradonačelnik će po prijedlogu Odbora za gospodarstvo, ruralni razvoj i ekologiju te Upravnog odjela za financije i gospodarstvo donijeti Program potpore za sufinanciranje tekućeg poslovanja poduzetnicima u obuhvatu neposrednog utjecaja zahvata u prostoru rekonstrukcije dijela državne ceste D44 (tzv. Riječke ulice) kojim će utvrditi opće uvjete, kriterije i postupak dodjele te prava i obveze korisnika.“

Članak 4.

Članak 9. mijenja se i glasi:

„U Proračunu Grada Buzeta za 2024. godinu kroz Program razvoja poduzetništva (P1024) za provedbu aktivnosti iz članka 4. ovog Programa osiguravaju se sredstva u iznosu 108.350,00 EUR kako slijedi:“

|  |  |  |
| --- | --- | --- |
| **AKTIVNOST** | **NAZIV AKTIVNOSTI** | **IZNOS**  **(EUR)** |
| A102401 | Poduzetnik IŽ – sufinanciranje kamata na kredite | 10.000,00 |
| A102402 | Potpore za razvoj poduzetništva | 40.000,00 |
| A102406 | Poduzetnički inkubator Verzi | 25.950,00 |
| A102408 | Sufinanciranje aktivnosti u obrtništvu | 2.400,00 |
| A102409 | Tekuće potpore za gospodarstvo | 30.000,00 |
|  | **UKUPNO:** | **108.350,00** |

Članak 5.

Članak 15. mijenja se i glasi:

U Proračunu Grada Buzeta za 2024. godinu kroz Program razvoja poljoprivrede (P1026) za provedbu aktivnosti iz članka 10. ovog Programa osiguravaju se sredstva u iznosu 32.400,00 EUR kako slijedi:

|  |  |  |
| --- | --- | --- |
| **AKTIVNOST** | **NAZIV AKTIVNOSTI** | **IZNOS**  **(EUR)** |
| A102601 | Potpore za razvoj poljoprivrede | 9.000,00 |
| A102602 | Program zaštite divljači za površine izvan lovišta | 18.200,00 |
| A102603 | Program raspolaganja državnim poljoprivrednim zemljištem | 4.000,00 |
| A102604 | Fond za razvoj poljoprivrede i agroturizma Istre | 1.200,00 |
|  | **UKUPNO** | **32.400,00** |

Članak 6.

Ove izmjene i dopune stupaju na snagu osmog dana od dana objave u „Službenim novinama Grada Buzeta“.

KLASA: 024-03/24-01/5

URBROJ: 2163-3-01-01-24-15

Buzet, 10.7.2024.

GRADSKO VIJEĆE GRADA BUZETA

PREDSJEDNIK

Davor Prodan